 **Közlekedéstudományi egyesület**

**39. ÚTÜGYI NAPOK – TÁJÉKOZTATÓ LEVÉL**Győr, 2014. szeptember 24-25.

**Tisztelt Résztvevő!**

Köszönjük, hogy jelentkezett a 39. Útügyi Napok című konferenciánkra, melynek helyszíne a győri ETO Park Hotel. Ezúton szeretnénk tájékoztatni Önt, hogy a nagy érdeklődésre való tekintettel, a rendezvény idején a vendégek szállását az alábbi hotelekben oldottuk meg:

\* ETO Park Hotel (9027 Győr, Nagysándor József utca 31.)  
\* Ibis  Hotel (9021 Győr Árpád út 34.)  
\* Rába Hotel (9021 Győr, Szent István út 10/B)

Az elhelyezés a jelentkezési leadott igény alapján történik.

A reggeli étkezések minden esetben a választott szálloda éttermében történnek. Az ebédeknek és a Gálavacsorának az ETO Park Hotel ad helyet

**Rendezvénnyel kapcsolatos hasznos információk**

**Utazás:** Az utazás egyénileg történik.

**Regisztráció**

2014. szeptember 24-én (szerda) 09:00-12:00 között az ETO Park Hotel lobbyjában történik a regisztráció. Abban az esetben, ha nem a fenti időintervallumban érkezik, úgy a konferenciaterem előtti regisztrációs asztalnál is lehetőség van a jelentkezésre.

**Ferrari tesztvezetés**

A Konica Minolta Magyarország támogatónk jóvoltából, amennyiben szerencsés, lehetősége lesz kipróbálni a Ferrari erejét és a vele együtt járó életérzést. Nincs más dolga, mint regisztrálni a cég standjánál a konferencia első napján. A jelentkezők közül a Gálavacsora alatt kisorsolunk 5 résztvevőt, akik másnap a kávészünet, illetve ebédszünet ideje alatt, de előre egyeztetett időpontban 10 perces próbavezetésen vehetnek részt. Nagyon fontos, hogy semmiképpen ne hagyja otthon jogosítványát!

**Parkolás**

* ETO Park Hotel: a hotel előtti parkolóban a parkolás ingyenesen vehető igénybe.
* Ibis Hotel: szálloda vendégeit kérjük, hogy érkezéskor először jelentkezzenek be szállodába, mely után tudják csak igénybe venni az ingyenes parkolást a szálloda mélygarázsában, vagy a földfelszíni parkolóban.
* Rába Hotel: Parkolás előtt itt is szükséges a bejelentkezés. Ingyenes parkolás a Jókai utcában található parkolóházban.

**Szálláshelyekre való bejelentkezés és a szoba elhagyása**

Bejelentkezés 14:00 órától lehetséges a fenti szállodákba, míg a szobákat legkésőbb 10:00 óráig el kell hagyni, de a csomag megőrzés és parkolási lehetőség biztosítva van az ETO Park Hotelben. Kérjük ettől függetlenül érdeklődjenek a helyszínen személyesen is, mert amennyiben a szállodáknak lehetőségük lesz a korai bejelentkezés és későbbi kijelentkezés felajánlására, azt meg fogják tenni.

**Program**

A konferencia aktuális programját [<<itt>>](http://ktenet.hu/images/kepek/52mm048ds4ufhng6r2uy.pdf)tekintheti meg

**Személyszállítás a Gálavacsora előtt és után**

Abban az esetben, ha nem az ETO Park Hotel vendége, és nem szeretne autót vezetni, jelezzük, hogy a gálavacsora előtt, alatt és után, lehetősége lesz egy általunk biztosított kisbusszal közlekedni. A pontos indulási időpontokról a regisztrációs/információs asztalnál tájékozódhat, ahol kollégáink felveszik utazásra vonatkozó igényét.

Várjuk szeretettel a konferencián!

Üdvözlettel: KTE Rendezvényszervező Bizottsága